Diari Oficial de la Generalitat Valenciana


Sumari del DOGV 9540, del 23-02-2023 (2023/1562)

Anunci de delegació de la gestió de la taxa per la utilització privativa o l'aprofitament especial constituït en el sòl, subsol o vol de les vies públiques municipals a favor d'empreses explotadores de serveis de subministrament de l'Ajuntament de Gata de Gorgos en Suma Gestió Tributària. Diputació d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9540

Data del DOGV
:   23-02-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/1562


Organisme emissor


Tipus de document
:   Anunci

Anunci de delegació de la gestió de la taxa per la utilització privativa o l'aprofitament especial constituït en el sòl, subsol o vol de les vies públiques municipals a favor d'empreses explotadores de serveis de subministrament de l'Ajuntament de Gata de Gorgos en Suma Gestió Tributària. Diputació d'Alacant. [2023/1562]  
En compliment del que es disposa en l'art. 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació, mitjançant Decret del president de la Diputació Provincial d'Alacant núm. 395, de data 7 de febrer de 2032, de la delegació efectuada pel Ple de l'Ajuntament de Gata de Gorgos, en la seua sessió de data 26 de juliol de 2022, amb l'abast, condicions generals i contingut establits en l'acord per a la delegació en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de tributs i ingressos de dret públic, i encàrrec de gestió en matèria d'aplicació dels tributs dels municipis de la província aprovat en la sessió del Ple provincial de data 3 d'octubre de 2013, (BOP 201, 22.10.2013, i DOGV 7139, 25.10.2013), en les matèries que a continuació s'assenyalen:  
  
  
Tributs i altres ingressos de dret públic per als quals es delega en la Diputació Provincial d'Alacant les facultats atribuïdes als ajuntaments que a continuació es detallen en matèria de gestió, liquidació, inspecció tributària i recaptació.  
  
Gata de Gorgos  
- Taxa per utilització privativa o l'aprofitament especial constituït en el sòl, subsol o vol de les vies públiques municipals a favor d'empreses explotadores de serveis de subministrament.  
  
Aquesta delegació realitzada a favor de la Diputació Provincial d'Alacant pel municipi de Gata de Gorgos, farà efecte el dia de la seua publicació en el Butlletí Oficial de la Província d'Alacant i estarà vigent fins a la finalització del cinqué any a comptar des de l'endemà de la seua entrada en vigor, i quedarà tàcitament prorrogada per períodes de cinc anys si cap de les parts manifesta expressament la seua voluntat en contra, comunicant-ho a l'altra amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 10 de febrer de 2023.- El president: Carlos Mazón Guixot. La secretària general: Amparo Koninckx Frasquet.